Contido

# Bordos de cela definidos polo usuario

Pódenselle aplicar varios estilos de liña diferentes ás celas seleccionadas.

1. Seleccione a cela ou bloque de celas.

2. Escolla Formato - Celas.

3. Prema na lapela Bordos da caixa de diálogo.

4. Escolla as opcións de bordo que desexa aplicar e prema en Aceptar.

As opcións da área Disposición de liña serven para aplicar diversos estilos de bordo.

## Selección de celas

Dependendo da selección de celas, a área terá unha aparencia ou outra.

Selección | Área Disposición de liñas
--- | ---
Unha cela |
Celas dunha columna |
Celas dunha fila |
Celas nun bloque de 2x2 ou máis |

## Configuración predeterminada

Prema nunha das iconas Predefinido para definir ou restabelecer bordos múltiplos.

- A liña fina de cor gris de dentro das iconas mostra os bordos que serán restabelecidos ou limpados.

- As liñas escuras de dentro das iconas mostran as liñas que serán definidas utilizando a cor e estilo de liña seleccionado.

- As liñas grosas de cor gris de dentro das iconas mostran as liñas que non serán modificadas.

### Exemplos

Seleccione un bloque de, por exemplo, 8x8 celas e escolla Formato - Celas - Bordos

- Para limpar todas as liñas prema na icona da esquerda. Así elimínanse todos os bordos externos, liñas internas e diagonais.

- Para definir un bordo externo e eliminar todas as liñas restantes prema na segunda icona da esquerda.

- Para definir un bordo externo prema na icona situada máis á dereita. Non se modificarán as liñas internas, salvo as diagonais, que serán eliminadas.

Agora pode continuar a ver que liñas serán definidas ou eliminadas mediante o resto das iconas.

## Configuración definida polo usuario

Pode definir ou eliminar liñas individuais na área Definido polo usuario. A visualización mostra as liñas en tres estados diferentes.

Para alternar entre os tres estados prema repetidamente nun bordo ou nun canto.

Tipos de liña | Imaxe | Significado
--- | --- | ---
Unha liña negra |  | A liña correspondente das celas seleccionadas defínea unha liña negra. Cando se escolle o estilo de 0.05 pt móstrase unha liña punteada e cando se selecciona o estilo de liña dupla móstranse liñas duplas.
Unha liña gris |  | Móstrase unha liña gris se non se modifica a liña correspondente das celas seleccionadas. Non se define ou elimina ningunha liña nesta posición.
Unha liña branca |  | Cando se elimina a liña correspondente das celas seleccionadas móstrase unha liña branca.

### Exemplos

Seleccione unha única cela e escolla Formato - Celas - Bordos.

Para definir unha liña moi fina prema no bordo inferior. Todas as demais liñas serán eliminadas.

Escolla un estilo de liña groso e prema no bordo inferior. Isto define unha liña grosa como bordo.

Para definir os catro bordos prema na segunda icona predefinida da esquerda. Despois, para eliminar o bordo inferior, prema nela repetidamente ata que se mostre unha liña branca.

Pode combinar varios tipos e estilos de liña. A última imaxe mostra como definir bordos externos grosos (as liñas negras grosas), sen modificar ningunha liña diagonal dentro da cela (liñas grises).

## Celas adxacentes

Esta opción está dispoñíbel ao formatar un intervalo de celas que xa teñan bordos e cando o novo formato definido para o intervalo implica a retirada dos bordos exteriores.

Por omisión, a opción Retirar bordo está desactivada e os bordos nos límites do intervalo seleccionado fican inalterados. Marque esta opción se desexa que se retiren os bordos no límite da selección.

Se a opción predeterminada Sen bordes estiver escollida, actívase a opción Retirar bordo.

Temas relacionados

Definir os bordos das páxinas

Defining Borders for Paragraphs